Foto: UZA.UZ O‘zbekistonda 24 noyabrdan prezidentlik sayloviga muddatidan oldin ovoz berish jarayoni boshlanadi. Bu tadbir saylov kunida mehnat safari bilan o‘z yashash manzilida bo‘lmaydigan va saylovda qatnasha olmaydigan saylovchilarga qulaylik yaratish maqsadida o‘tkaziladi. Muddatidan oldin ovoz berish kunlari to‘qqiz kun, saylovchiga qulay tartibda sutkaning ma’lum bir qismida bo‘lib o‘tadi. Muddatidan oldin ovoz berishni o‘tkazish vaqtida okrug saylov komissiyasi vakillari, kuzatuvchilar, ommaviy axborot vositalari xodimlari ishtirok etadi. Muddatidan oldin ovoz berish 2 dekabr kuni yakunlanadi.